โรงเรียนลูกผู้ชาย

โรงเรียนลูกผู้ชาย หรือ ขุนพลประจัญบาน หรือ นักเรียนนายร้อยเดนตาย (Sakigake
Otokojuku) เป็นการ์ตูนญี่ปุ่นแนวโชเน็น เขียนโดยอากิระ มิยาชิตะ ตีพิมพ์เป็นตอนในโชเน็นจัมป์รายสัปดาห์ระหว่างปี ค.ศ. 1985 ถึง 1991 ตีพิมพ์รวมเล่มโดยสำนักพิมพ์ชูเอย์ฉะ จำนวน 34 เล่ม
โรงเรียนลูกผู้ชายเป็นมังงะแนวต่อสู้-ขบขัน ใช้มุกตลกแบบเกินจริง กล่าวถึงโรงเรียนชื่อ โอโตโกจุกุ เป็นโรงเรียนชายล้วนที่มีลักษณะเหมือนโรงเรียนดัดสันดาน รับเด็กเกเรเข้ามาฝึกศิลปะการป้องกันตัว และฝึกฝนวินัยการเชียร์กีฬาแบบญี่ปุ่นที่เรียกว่า Ōendan (応援団) ตัวละครเอกในเรื่อง ได้แก่ครูใหญ่ของโรงเรียน ชื่อ เฮฮาจิ เอดะจิม่า อดีตทหารผ่านศึกสงครามโลกครั้งที่สอง, โมโมทาโร ซึรุงิ หรือ โมโม นักเรียนปีหนึ่ง และ โอมิโตะ ดะเตะ อดีตหัวหน้านักเรียน หัวหนานักเรียนปีสามชื่อจากิ
ในประเทศไทย มังงะเรื่องนี้เคยตีพิมพ์ในหลายชื่อโดยหลายสำนักพิมพ์ เนื่องจากในขณะนั้นยังไม่มีกฎหมายลิขสิทธิ์ ได้แก่ "ขุนพลประจัญบาน", "สำนักบุรุษเหล็ก" หรือ "นักเรียนนายร้อยเดนตาย"
โรงเรียนลูกผู้ชายถูกนำมาสร้างเป็นอนิเมะโดยโตเอแอนิเมชัน ออกอากาศทางฟูจิทีวีจำนวน 34 ตอน ในปี 1988 สร้างเป็นภาพยนตร์ที่ใช้คนแสดงในปี 2008 และยังมีมังงะภาคต่อ ได้แก่- โรงเรียนลูกผู้ชาย ภาค 2 (Akatsuki! Otokojuku: Seinen yo, Daishi wo Idake) ตั้งแต่ปี 2001 ยังตีพิมพ์อยู่ในปัจจุบัน- ลูกผู้ชายอันดับ 1 ตำนานเอดาจิมะ เฮฮาจิ (Tenkamusou Edajima Heihachi Den)

**เนื้อเรื่องย่อ**
ช่วงแรกเป็นการปูเรื่องของพระเอก 4 คน ซึรุงิ โมโมทาโร่ ประธานนักเรียนอันดับ 1, โทงาชิ เก็นจิ ไอ้หน้าบากเดนตาย, เจ นักเรียนจากกองทัพสหรัฐ และโทร่ามารุ ยักษ์จอมพลังที่ถูกขังมานาน จะต้องรับมือการบุกของ ดาเตะ โอมิโตะ หัวหน้าสมาพันธ์โกกะคุเรนแห่งคันโต ที่มาบุกโรงเรียน ในศึกกตระเวนล้างสี่ทิศที่ภูเขาไฟฟูจิ พร้อมด้วยสามมารหมัดได้แก่ รายเด็น-ฮิเอ็ง-เง็กโค สุดท้ายโมโมเป็นฝ่ายชนะ เหล่านักเรียนอันดับ 3 เริ่มเคลื่อนไหวแล้ว
ช่วงที่สองเป็นการเปิดตัวรุ่นพี่ที่แสนดีทั้ง 8 คือ ตาเหล็ก-เอ็งโชกิ-บารอนดิโน่ สามยามเฝ้าประตูเป็นตาย, ไดโกอิง จากิ นายใหญ่ของนักเรียนอันดับ 3 และ เอเคย์-มัลจิมาล-ราเซ็ต-เซ็นคู สี่พยายมสวรรค์ ทั้งหมดต้องถูกผ่านการต่อสู้พิเศษของโรงเรียนคือ ศึกไดอิชินปาเร็นเซย์ฮะ ระหว่างนักเรียนอันดับ 1 และอันดับ 3 ที่ทั้ง 16 คนต้องต่อสู้กันอย่างเอาเป็นเอาตาย ทำเอาผู้อ่านซึ้งจนน้ำตาไหลในมิตรภาพตายแทนเพื่อน (แต่ไม่ได้ตายจริง)
ช่วงที่สามเป็นศึกที่แท้จริง ในการที่โรงเรียนลูกผู้ชาย นำโดยอาจารย์ใหญ่เอดะชิม่า เฮฮะจิ ต้องนำนักเรียนทั้ง 16 คนไปปราบตัวร้าย โตโด เคียวเฮย์ นายทหารผู้ร่ำรวยมาจากการทรยศชาติในสงครามโลกครั้งที่ 2 ศึกเท็นโชวโกเรน เป็นการแข่งขันแบบแบทเทิลรอยัลแพ้คัดออก จากจำนวน ผู้เข้าแข่งขัน 100 ทีม หรือ 1600 คน ให้เหลือ 8 ทีม ผู้ชนะเลิศจะขอรางวัลอะไรก็ได้จากโตโด เคียวเฮย์ ทีมนักเรียนโรงเรียนลูกผู้ชายเป็นฝ่ายชนะ แต่ต้องแลกด้วยชีวิตของรุ่นพี่นักเรียนอันดับ 3 ทั้ง 8 คน โมโมและเพื่อนๆ ร่วมกันสู้จนตัวร้ายขึ้นจรวดหนีไปแต่โมโมตามไปฟันจนขาดสองซีก เป็นอันจบ
ช่วงที่สี่พวกโมโมขึ้นเป็นนักเรียนอันดับสอง มีนักเรียนใหม่เข้ามาน่าตาน่ากลัวกว่าเดิม พร้อมด้วยการกลับมาของบอสทั้ง 8 จากศึกเท็นโชวโกเรน นำโดยโตโด โงคิ ที่กลับมาแทนพวกของรุ่นพี่จากิที่ตายไป ต่อมาปรากฏว่าโตโดเคียวเฮยังไม่ตาย และจับตัวอาจารย์ใหญ่เอาไว้ ทั้ง 16 จึงต้องออกศึกอีกครั้ง ในศึกคมเขี้ยวราตรี และเหมือนจะคนวาดจะปูเรื่องให้เด็กนักเรียนใหม่ โตโก โซจิ แต่หลังศึกคมเขี้ยวราตรี ก็ตัดให้พวกโมโมเรียนจบไปเลย ทิ้งไปวาดภาค 2 เป็นเรื่องของรุ่นลูกโมโมซะงั้น

**ตัวละคร**

**อาจารย์**
 เอดะจิม่า เฮฮาจิ
ผู้อำนวยการโรงเรียนลูกผู้ชาย อดิตทหารผ่านศึกสมัยสงครามโลกครั้งที่ 2 มีความรักชาติมาก เอกลักษณ์ประจำตัวคือศีรษะที่ล้าน (เพราะขัดทุกเช้า) มีประโยคติดปากสั้น ๆ ง่าย ๆ ว่า "ชั้นคือ ผอ. โรงเรียนลูกผู้ชาย เอดะจิม่า เฮฮาจิ
"- อาจารย์หนวด (อาจารย์โอนิฮิเงะ)
รู้จักกันในนาม "อาจารย์หนวดปีศาจ" ชื่อในภาษาญี่ปุ่นต้นฉบับคือ "โอนิฮิเงะ" ซึ่งแปลว่า ปีศาจหนวด สาเหตุที่ได้ชื่อนี่ก็เพราะไว้หนวดเครารกรุงรัง แถมซาดิสม์ชอบลงโทษนักเรียนอยู่บ่อย ๆ แต่ลึก ๆ ก็มีความรักลูกศิษย์อยู่มาก สวมชุดทหารญี่ปุ่นสมัยสงครามโลกครั้งที่ 2 อยู่ตลอดเวลาพร้อมกับถือดาบไม้เคนโด้ติดมือเสมอ- อาจารย์นักบิน/อาจารย์รันกิ- อาจารย์หมวกกันน็อค/อาจารย์นินจา- ผู้ควบคุมโรงอาหาร

**ตัวละครหลักภาค 1**
 ซึรุงิ โมโมทาโร่- โทงาชิ เก็นจิ- เจ- โทรามารุ ริวจิ- มัตซึโอะ ไทโยะ- ทาซาว่า ชินอิชิโร่- กกโกจิ ฮิเดมาโระ- ซึบากิยาม่า คิโยมิ- อาคาชิ โคจิ- เอโดงาว่า- ดาเตะ โอมิโตะ- เก็กโค- ฮิเอ็ง- รายเด็น- ไดโกอิง จากิ- เอ็งโซกิ- ตาเหล็ก- บารอน ดีโน่- มัลจิมาล- เซ็นคู- ราเซ็ท- เอเค- หวันต้าเรน- โทโด เฮียวเอ- โทโด โงคิ- คุมาดะ คินโซ

**ตัวละครหลักภาค 2**
 ซึรุงิ ชิชิมารุ- ฮิโนโบริ นาโคอิ- คุโรสึ โนบุนางะ- อันโด ฮิโรคิ- บรูเซอร์ แมคโดนัลด์- อาคาชิ จูโซ- ซาง หงอคง- วู เหวียนเซา- ไดโกอิง โคกิ- เอดะจิม่า ไค

**ภาคลูกผู้ชายอันดับหนึ่ง เอดะจิม่า เฮฮาจิ**
 เอดะจิม่า เฮฮาจิ- โมริตะ ซักจิโกะ- เทราซากิ มาซาโตะ- โอโคจิ มินเมมารุ- หวันต้าเรน- อิสะ ทาเคมิสึ (โทโด เฮียวเอ)- อาจารย์ชาน- ฟริส สไตเนอร์- คิง บาทเลอร์- ไดโกอิง โชกิ- โทรามารุ- ซึรุงิ โจทาโร่

**การตอบรับ**
โรงเรียนลูกผู้ชาย เป็นหนึ่งในซีรีส์มังงะขายดีที่สุดตลอดกาลของโชเน็งจัมป์รายสัปดาห์ ด้วยยอดจำหน่ายกว่า 26 ล้านชุด

**อ้างอิง**

**แหล่งข้อมูลอื่น**
  Sakigake
Otokojuku Toei Animation Site -  Otokojuku date=2012-01-28  Shueisha Home Page -  PS2 Game Official Site -  Sakigake
Otokojuku Live Action Film date=2019-05-11  Official Site -  หนังสือการ์ตูน Akira Miyashita ผู้วาดโรงเรียนลูกผู้ชาย และ เรื่องอื่นๆที่มีการตีพิมพ์ในประเทศไทย
หมวดหมู่:มังงะ
หมวดหมู่:การ์ตูนญี่ปุ่นแนวโชเน็ง‎
หมวดหมู่:ภาพยนตร์ญี่ปุ่น
หมวดหมู่:โรงเรียนในวรรณกรรม